open-index/open-wikipedia-markdown huggingface dataset:
Ναρσίς Σέρα

Ο **Ναρσίς Σέρα** (*Narcís Serra*, γενν. Βαρκελώνη, 30 Μαΐου 1943) είναι Καταλανός πολιτικός, οικονομολόγος και τραπεζίτης, γενικός γραμματέας του Κόμματος των Σοσιαλιστών της Καταλονίας, δήμαρχος της Βαρκελώνης μεταξύ 1979 και 1982, υπουργός Άμυνας (μεταξύ 1982 και 1991) και αντιπρόεδρος της Ισπανικής Κυβέρνησης μεταξύ 1991 και 1995 στην τελευταία κυβέρνηση του Φελίπε Γκονθάλεθ. Θεωρείται ο πολιτικός που επέβαλε την αποστασιοποίηση των Ισπανικών Ενόπλων Δυνάμεων από την πολιτική, κυρίως μετά το αποτυχημένο πραξικόπημα της 23ης Φεβρουαρίου 1981. Από τη στιγμή που έπαψε να είναι γενικός γραμματέας του Κόμματος των Σοσιαλιστών της Καταλονίας, συμμετείχε στα εκτελεστικά συμβούλια πολλών εταρειών όπως την CaixaCatalunya, το Εθνικό Μουσείο Τέχνης της Καταλονίας και της Telefónica της Χιλής.

## Παραπομπές


Κατηγορία:Ισπανοί πολιτικοί
Κατηγορία:Κόμμα των Σοσιαλιστών της Καταλονίας
Κατηγορία:Δήμαρχοι της Βαρκελώνης
Ο Νο1 καταζητούμενος

To ***Ο Νο1 καταζητούμενος*** (πρωτότυπος τίτλος: ***A most wanted man***) είναι αγγλική κατασκοπική ταινία του 2014, βασισμένη στο μυθιστόρημα *A most wanted man* του Τζον Λε Καρρέ. Η σκηνοθεσία είναι του Άντον Κόρμπιν και το σενάριο του Άντριου Μπόβελ.

Ήταν η τελευταία ταινία του Φίλιπ Σέιμουρ Χόφμαν.

## Πλοκή
Ο Ίσα Καρπόφ είναι ένας Ρωσοτσετσένος μουσουλμάνος πρώην φυλακισμένος, που φτάνει παράνομα στη Γερμανία για να ξεφύγει από τη ζωή που ζούσε πριν. Οι μυστικές υπηρεσίες τον ανακαλύπτουν, όμως δημιουργείται έριδα μεταξύ τους για τον τρόπο χειρισμού της υπόθεσης. Η ομάδα με επικεφαλής τον Γκίντερ Μπάχμαν θεωρεί πως θα πρέπει να αφήσουν τον Καρπόφ να δράσει για να βρουν και μέσω αυτού και άλλους εμπλεκόμενους. Αυτή η προσέγγιση τους φέρνει σε ρήξη με τον Γερμανό πράκτορα Ντίτερ Μορ και την Αμερικανίδα διπλωμάτη Μάρθα Σάλιβαν.
## Διανομή

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Βρετανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Αραβόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Πολιτικές θρίλερ ταινίες
Κατηγορία:Βρετανικές αστυνομικές θρίλερ ταινίες
Κατηγορία:Βρετανικές αστυνομικές δραματικές ταινίες
Κατηγορία:Βρετανικές κατασκοπικές ταινίες
Κατηγορία:Ταινίες γυρισμένες στη Γερμανία
Κατηγορία:Ταινίες του 2014
Σαιν-Σιμεόν

Το **Σαιν-Σιμεόν** (σημερινό **[[Σαμαντάγκ]]** ή **Σουαντιγιέ** Πιθανώς να έλαβε την ονομασία του από τον Άγιο Συμεών Στυλίτη τον Νεότερο, ο οποίος έζησε επί όρους σε απόσταση έξι μιλίων από το Σαιν-Σιμεόν, ή τον αρχικό Άγιο Συμεών Στυλίτη, ο οποίος ήταν θαμμένος στην Αντιόχεια. Η Σελεύκεια εν Πιερία ήταν το ρωμαϊκό λιμάνι της Αντιόχειας, ωστόσο οι προσχώσεις του εδάφους, καθώς και ένας σεισμός το είχαν αχρηστεύσει. Ο έλεγχος του Σαιν-Σιμεόν ήταν σημαντικός για την κατάληψη της Αντιόχειας από τους Σταυροφόρους στα τέλη του 11ου αιώνα.

Τον Νοέμβριο του 1097 οι Σταυροφόροι, οι οποίοι πολιορκούσαν την Αντιόχεια, ενθαρρύνθηκαν από την εμφάνιση ενισχύσεων στο Σαιν-Σιμεόν υπό την μορφή μοίρας στόλου των Γενουατών, βοηθώντας, στην συνέχεια, στην κατάληψη της πόλης. Οι πολιορκητές διέθεταν μικρό απόθεμα τροφίμων, ενώ η τροφοδοσία τους από την Κύπρο προς το Σαιν-Σιμεόν αποτελούσε στόχο συχνών επιθέσεων κατά μήκος του δρόμου από το λιμάνι προς το στρατόπεδο των Σταυροφόρων. Στις 4 Μαρτίου 1098, στόλος ο οποίος φερόταν να ευρίσκεται υπό την διοίκηση του διεκδικητή του θρόνου της Αγγλίας, Έντγκαρ Έθελινγκ, κατέπλευσε στο Σαιν-Σιμεόν μεταφέροντας πολιορκητικά εξαρτήματα από την Κωνσταντινούπολη. Μία ακόμη επιδρομή από τους Τούρκους υπερασπιστές της Αντιόχειας οδήγησε στην αφαίρεση των εξαρτημάτων από τους Σταυροφόρους, οι οποίοι, ωστόσο, αντεπιτέθηκαν επιτυχώς, σκοτώνοντας (όπως αναφέρθηκε) περίπου χίλιους πεντακόσιους Τούρκους. 

Κατά τις απαρχές της σταυροφορικής περιόδου, το Σαιν-Σιμεόν αποτελούσε μόνον τοπικής σημασίας λιμένα, ωστόσο κατά την διάρκεια του δεύτερου μισού του 12ου αιώνα, ο Νουρ εντ-Ντιν και στη συνέχεια ο Σαλαντίν έφεραν τάξη στην Μουσουλμανική Συρία, αναβιώνοντας την ευημερία της και αναδεικνύοντάς την ως εμπορική οδό προς το Ιράκ και την Άπω Ανατολή. Το Σαιν-Σιμεόν έχαιρε ευημερίας ως ένα εκ των λιμανιών που χρησιμοποιούνταν από τους εμπόρους του Χαλεπιού, έως και τις κατακτήσεις των Μογγόλων, στην διάρκεια του 13ου αιώνα, οι οποίες και οδήγησαν σε μετακίνηση των εμπορικών οδών προς τα βόρεια. Το 1268, στρατός των Μαμελούκων υπό την ηγεσία του Μπαϊμπάρς κατέλαβε το Σαιν-Σιμεόν, ενώ, στην συνέχεια, κατέστρεψε την Αντιόχεια. Η πόλη και το λιμάνι της ουδέποτε επανέκαμψαν.

Το Σαιν-Σιμεόν έδωσε το όνομά του σε σταυροφορικό τύπο αγγείων.

## Παραπομπές


Κατηγορία:Λιμένες της Τουρκίας 
Κατηγορία:Λιμένες της Μεσογείου 
Κατηγορία:Σταυροφορίες
Ιπποτραγίναι

Οι **Ιπποτραγίνες** είναι υποοικογένεια μεγάλων αντιλοπών της οικογένειας των βοοειδών. Τα είδη που περιλαμβάνονται είναι οι μεγαλύτερες αντιλόπες που υπάρχουν.

## Ταξινόμηση
* **ΟΙΚΟΓΕΝΕΙΑ [[Βοοειδή|ΒΟΟΕΙΔΗ]]**
** Υποοικογένεια Βοοΐνες
** Υποοικογένεια Κεφαλοφίνες
** **Υποοικογένεια Ιπποτραγίνες**
*** ***Γένος [[Ιππότραγος]]***
**** Ερυθρόστικτoς ιππότραγος,  *Hippotragus equinus*
**** Μαύρος ιππότραγος, *Hippotragus niger*
***** Μεγάλος μαύρος ιππότραγος, *Hippotragus niger varani*
**** Μπλε αντιλόπη, *Hippotragus leucophaeus* (εξαφανισμένο)
*** ***Γένος [[Όρυξ (γένος)|Όρυξ]]***
**** Όρυγας της Ανατολικής Αφρικής, *Oryx beisa*
**** Όρυξ ντάμμα, *Oryx dammah*
**** Όρυγας γαζέλα, *Oryx gazella*
**** Αραβικός όρυγας, *Oryx leucoryx*
*** ***Γένος [[Άδακας|Άδδαξ]]***
**** Άδακας, *Addax nasomaculatus*

## Πινακοθήκη

Αρχείο:Sable_bull.jpg|Κοινός ιππότραγος  *Hippotragus niger*
Αρχείο:Spiessbock-Etosha-01.jpg|Όρυξ Γαζέλα  *Oryx gazella*
Αρχείο:DishonMikrai002.jpg|Άδακας  *Addax nasomaculatus*


Κατηγορία:Βοοειδή
Προσωπογραφία της Ζαΐρας Θεοτόκη-Ράλλη

Η ***Προσωπογραφία της Ζαΐρας Θεοτόκη-Ράλλη*** είναι έργο του Δημήτριου Γερανιώτη που χρονολογείται το 1903. Πρόκειται για ελαιογραφία σε μουσαμά διαστάσεων 197 x 92 εκ. και εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

Ο πίνακας βρισκόταν στην οικία Ράλλη στην Κέρκυρα, μέχρις ότου και ως εκπλήρωση της επιθυμίας του πρώην Πρωθυπουργού, ο πίνακας δωρίστηκε στην Εθνική Πινακοθήκη, προκειμένου να εκτεθεί στο παράρτημα της Κέρκυρας.

## Ο πίνακας
Η προσωπογραφία της Ζαϊρας Θεοτόκη, του Δημητρίου Γερανιώτη, δεν διαφοροποιείται από την ακαδημαϊκή αντίληψη για την απεικόνιση του προσώπου. Η σιλουέτα αστής με κερκυραϊκή καταγωγή, σχεδιάζεται από τον ζωγράφο με την ελικοειδή κομψότητα των προσωπογραφιών της αρ νουβώ, χωρίς όμως τις τολμηρές περιδινήσεις της γραμμής.

Ο Γερανιώτης πιστός στις αρχές της πρώιμης αστικής προσωπογραφίας και στα διδάγματα των δασκάλων του Βολανάκη, Νικηφόρου Λύτρα, Γύζη και Ιακωβίδη μας παρουσιάζει την εικόνα της νέας αστικής τάξης, που βρίσκεται ακόμη στο στάδιο της διαμόρφωσης. Η στάση, ο διάκοσμος και τα ενδύματα της Ζαΐρας Θεοτόκη στοχεύουν να παρουσιάσουν την τάξη, τον ρόλο και την ιδεολογική εικόνα που θέλει να προβάλει ο ζωγράφος. Η εικονιζόμενη ήταν κόρη του πρωθυπουργού Γεωργίου Θεοτόκη, σύζυγος των Σίδνεϋ Μέρλιν (πρώτος γάμος), και  Ιωάννη Ράλλη και μητέρα του επίσης πρωθυπουργού της Ελλάδας Γεωργίου Ράλλη.  
## Ο ζωγράφος
Ο Γερανιώτης ήταν ακαδημαϊκός ζωγράφος που ασχολήθηκε κατά κύριο λόγο με την προσωπογραφία. Το έργο του διακρίνεται για τη συμβατικότητά του και επικρίθηκε συχνά για την προσκόλλησή του σε συντηρητικά πρότυπα.

## Παραπομπές


## Πηγές
*
*

## Εξωτερικοί σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Έργα ελληνικής ζωγραφικής
Κατηγορία:Εθνική Πινακοθήκη-Μουσείο Αλεξάνδρου Σούτζου
Ηώκαινο

To **Ηώκαινο** είναι γεωλογική εποχή η οποία διήρκησε από 56 έως 33,9 εκατομμύρια χρόνια πριν και είναι η δεύτερη εποχή της Παλαιογενούς περιόδου του Καινοζωικού αιώνα. Το Ηώκαινο βρίσκεται χρονικά ανάμεσα στο Παλαιόκαινο και το Ολιγόκαινο. Η έναρξη του Ηώκαινου χαρακτηρίζεται από μια σύντομη περίοδο κατά την οποία η συγκέντρωση άνθρακα-13 ήταν ιδιαίτερα χαμηλή σε σχέση με τον άνθρακα-12 στην ατμόσφαιρα. Το τέλος της χαρακτηρίζεται από συμβάν εξαφάνισης, το οποίο μπορεί να σχετίζεται με τη σύγκρουση αστεροειδών στη Σιβηρία και στον κόλπο Τσέζαπικ.

Το όνομα Ηώκαινο προέρχεται από τις ελληνικές λέξεις ἠώς (αυγή) και «καινός» (νέος), δηλαδή είναι η αυγή της σύγχρονης (νέας) πανίδας η οποία εμφανίστηκε εκείνη την εποχή. Το κλίμα του Ηώκαινου ήταν το θερμότερο του Καινοζωικού αιώνα, με τα δάση να επεκτείνονται και να καλύπτουν σχεδόν όλες τις χερσαίες εκτάσεις. Κατά τη διάρκεια του Ηώκαινου η Ανταρκτική διαχωρίστηκε από την Αυστραλία, με την Ανταρκτική να ψυχραίνει, όπως και το παγκόσμιο κλίμα. Επίσης, διασπάστηκε η Λαυρασία στην Ευρώπη, τη Βόρεια Αμερική και τη Γροιλανδία. 

## Παραπομπές


κατηγορία:Καινοζωική εποχή
Ιωακείμ Ευθυβούλης

Ο **Ιωακείμ Ευθυβούλης** (Aρναβούτκιοϊ, 1855 - Κορδελιό Σμύρνης, 1920) ήταν Έλληνας ιεράρχης του Οικουμενικού Πατριαρχείου.

## Βιογραφία
Γεννήθηκε τον Φεβρουάριο του 1855 στο Μέγα Ρεύμα (τουρκ: *Arnavutköy*) του Βοσπόρου κοντά στην Κωνσταντινούπολη και το όνομά του ήταν Αλέξανδρος. Ήταν γιος του καταγόμενου από τη Χίο, Κωνσταντίνου Ευθυβούλη ή Καβίρη που διετέλεσε καθηγητής μαθηματικών και φιλοσοφίας στη Μεγάλη του Γένους Σχολή και της Αικατερίνης Πετροπούλου, κόρης του μεγάλου λογοθέτη Αλέξανδρου Πετρόπουλου. 

Ως γιος λόγιου, ο Ευθυβούλης πραγματοποίησε σημαντικές σπουδές: αρχικά φοίτησε στη σχολή του Αγιοταφικού Μετοχίου του Φαναρίου και στη συνέχεια στη Μεγάλη του Γένους Σχολή που έδρευε στην ίδια περιοχή. Ακολούθησε τετραετής φοίτηση στη Θεολογική Σχολή της Χάλκης, ενώ αργότερα μετέβη για περαιτέρω θεολογικές σπουδές σε πανεπιστήμια της Γερμανίας και της Ρωσίας. Ενδιάμεσα, στις 25 Δεκεμβρίου του 1877 χειροτονήθηκε διάκονος λαμβάνοντας το όνομα Ιωακείμ. Μεταξύ άλλων γνώριζε εκτός από ελληνικά και τούρκικα, τη γαλλική, τη γερμανική και τη ρωσική γλώσσα. 

Επέστρεψε στην Κωνσταντινούπολη το 1883 λαμβάνοντας τη θέση του Μεγάλου Πρωτοσύγκελου του Πατριαρχείου και στις 29 Δεκεμβρίου του επόμενου έτους χειροτονήθηκε, έπειτα από εισήγηση του Γρηγορίου Μαρασλή, μητροπολίτης Φιλιππουπόλεως. Κατά τη διάρκεια της ποιμαντορίας του στην Φιλιππούπολη διακρίθηκε για τη συμβολή του στον τομέα της παιδείας. Συγκεκριμένα προέβη στην ίδρυση αρκετών ελληνικών σχολείων έχοντας την αμέριστη συμπαράσταση επιφανών μελών της ελληνικής κοινότητας της πόλης όπως ο Μαρασλής και ο Σκαρλάτος Κωνσταντινίδης.

Στις 17 Δεκεμβρίου του 1889 εξελέγη μητροπολίτης Χαλκηδόνος και το 1897 μητροπολίτης Εφέσου, θέση στην οποία διατηρήθηκε ως τον θάνατό του, τον Ιανουάριο του 1920. Κατά τη διάρκεια της θητείας του, ο Ιωακείμ μετέφερε οριστικά την έδρα της μητρόπολης στο Κορδελιό - που μέχρι τότε λειτουργούσε ως ανεπίσημη έδρα -  με σκοπό την καλύτερη εξυπηρέτηση των εκκλησιαστικών και κοινοτικών αναγκών της περιφέρειάς του και μερίμνησε για την ανάπτυξη της ελληνικής παιδείας. Αργότερα ήρθε σε αντιπαράθεση με την ελληνική κοινότητα στο Αϊβαλί εξαιτίας του ζητήματος των επαρχιακών συμβουλίων, με επακόλουθο τη δημιουργία της Μητρόπολης Κυδωνιών. Κατά τη διάρκεια της περιόδου από το 1914 και μετά, υπήρξε ένθερμος υποστηρικτής των ελληνικών στρατευμάτων (Μικρασιατική εκστρατεία), αλλά και της ανάγκης προστασίας των ελληνικών πληθυσμών της Μικράς Ασίας.

Απεβίωσε τον Ιανουάριο του 1920 στο Κορδελιό όπου και κηδεύτηκε. Η μνήμη του τιμάται από τους Μικρασιάτες με οδούς. Διάδοχός του στον μητροπολιτικό θρόνο ήταν ο μητροπολίτης Φιλαδελφείας Χρυσόστομος Χατζησταύρου.

## Παραπομπές


Κατηγορία:Μητροπολίτες Εφέσου
Κατηγορία:Μητροπολίτες Φιλιππουπόλεως
Κατηγορία:Μητροπολίτες Χαλκηδόνος
Κατηγορία:Απόφοιτοι της Ιεράς Θεολογικής Σχολής της Χάλκης
Κατάλογος ακραίων σημείων στο Ηλιακό Σύστημα

Τα **ακραία σημεία του Ηλιακού συστήματος** αποτελούνται από τις μέγιστες και ελάχιστες τιμές μετρήσεων για τα διάφορα ουράνια σώματα εντός του Ηλιακού συστήματος όπου βρίσκεται η Γη.

## Ανά χαρακτηριστικό

## Ανά τύπο σώματος

## Ανά σώμα

}  πολικοί κρατήρες 
|-
| Αφροδίτη
| 11 χλμ  Όρη Μάξγουελ, Γη της Ιστάρ 
| 3 χλμ  Χάσμα της Αρτέμιδος, Γη της Αφροδίτης  
| 
| 
|   πεδινές περιοχές 
|    Όρη Μάξγουελ, Γη της Ιστάρ 
|-
| Γη
| 8.848 χλμ  Όρος Έβερεστ, Νεπάλ 
| 10.971 χλμ  Άβυσσος του Τσάλεντζερ, Τάφρος των Μαριανών, Ειρηνικός ωκεανός 
| 10.200 χλμ Μάουνα Κέα, Χαβάη, ΗΠΑ 
| 7 χλμ Τάφρος των Μαριανών, Ειρηνικός ωκεανός 
|  Κοιλάδα του θανάτου, ΗΠΑ
|  Σταθμός Βοστόκ, Ανταρκτική
|-
| Άρης
| 27 χλμ **<br/> [[Όρος Όλυμπος (Άρης)|Όλυμπος]],** Θαρσίς 
| 6 χλμ Κοιλάδα Ελλάς  
| 24 χλμ **<br/>[[Όρος Όλυμπος (Άρης)|Όλυμπος]],** Θαρσίς 
| 9 χλμ Χάσμα του Μελά, Κοιλάδα του Μάρινερ 
|   αρειανός ισημερινός κατά τις καλοκαιρινές ημέρες 
|   αρειανοί πόλοι κατά τις χειμερινές νύκτες 
|-
| Δίας
|colspan=4| Μη διαθέσιμες τιμές 
|    
|     
|-
| Κρόνος
|colspan=4| Μη διαθέσιμες τιμές 
|    
|     
|-
| Ουρανός
|colspan=4| Μη διαθέσιμες τιμές 
|    
|     
|-
| Ποσειδώνας
|colspan=4| Μη διαθέσιμες τιμές 
|    
|     
|-
| Σελήνη 
| 10.786 χλμ  5.4125° , 201.3665°  
| 906 χλμ Κρατήρας Αντωνιάδης (-172.58°E, 70.38°S) 
| 
| 
|   ημέρα στον ισημερινό 
| ****  μονίμως σκοτεινό νοτιοδυτικό άκρο της βορείας πολικής ζώνης, κρατήρας του Ερημίτη κατά το χειμερινό ηλιοστάσιο 
|-
| Ιώ
| 
| 
| 173 χλμ  Όρη Μπούσολ  
| 
| 
| 
|-
| Ευρώπη
| 
| 
| 2 χλμ  κωνικό όρος (34.5Β, 169.5Δ)  
| 
| -141.15 °C (132 K)υποηλιακή θερμοκρασία  
| 
|-
| Γανυμήδης
| 
| 
| 
| 
| -117.15 °C (156 K)υποηλιακή θερμοκρασία  
|   νυκτερινή θερμοκρασία 
|-
| Καλλιστώ
| 
| 
| 
| 
| -105.15 °C (168 K)υποηλιακή θερμοκρασία   
| -193.15 °C (80 K) θερμοκρασία πρωίας πριν την αυγή 
|-
| Τιτάνας
| 2 χλμ  Όρη Μίθριμ, Ζάναντου
| 
| 
| 
| 
| 
|-
| Μίμας
| 
| 
| 
| 
| 
| 
|-
| Εγκέλαδος
| 
| 
| 
| 
| -163.15 °C (110 K)  Λωρίδες της Τίγρης  
| 
|-
| Τηθύς
| 
| 
| 
| 
| 
| 
|-
| Διώνη
| 
| 
| 
| 
| 
| 
|-
| Ρέα
| 
| 
| 
| 
| 
| 
|-
| Ιάπετος
| 
| 
| 20 χλμ  Όρη Βόγιατζερ, ισημερινή κορυφογραμμή και διόγκωση 
| 
| 
| 
|-
| Άριελ
| 
| 
| 
| 
| 
| 
|-
| Τιτάνια
| 
| 
| 
| 
| 
| 
|-
| Όμπερον
| 
| 
| 
| 
| 
| 
|-
| Μιράντα
| 
| 
| colspan="2" |20 χλμ 
Βράχοι της Βερόνα 
| 
| 
|-
| Τρίτων
| 
| 
| 
| 
| 
| 
|-
| Νηρηίδα
| 
| 
| 
| 
| 
| 
|-
| Πρωτέας
| 
| 
| 
| 
| 
| 
|-
| Χάρων
| 
| 
| 
| 
| 
| 
|-
| Δήμητρα
| 
| 
| 
| 
|    
| 
|-
| Πλούτωνας
| 34 χλμ Όρη Νόργκεϊ, Καρδιά του Πλούτωνα
| 
| 
| 
|    
|    
|-
| Έρις
| 
| 
| 
| 
|    
|    
|-
| Μακεμάκε
| 
| 
| 
| 
| 
| 
|-
| Χαουμέια
| 
| 
| 
| 
| 
| 
|-
|colspan=7| Τα σώματα στον πίνακα αποτελούνται από: (1) σώματα με πλανητική μάζα (2) πλανήτες, πλανήτες νάνους, φυσικούς δορυφόρους, αστέρες (3) υδροστατικά σφαιροειδή σώματα ώστε να διαθέτουν γεωδαισία
|-
|}

## Σημειώσεις

## Παραπομπές


## Εξωτερικοί σύνδεσμοι
* The Planets, "Appendix 2: Solar System Extrema", Bill Arnett, *2007*

Κατηγορία:Ηλιακό Σύστημα
Χερσόνησος του Ταμάν

Η **χερσόνησος του Ταμάν** (ρωσικά: *Таманский полуостров*), είναι χερσόνησος στην επαρχία Κράι Κρασνοντάρ στην νοτιοδυτική Ρωσία. Στα βόρεια συνορεύει με την θάλασσα του Αζόφ, στα δυτικά με τον πορθμό Κερτς, και στα νότια με την Μαύρη Θάλασσα. Η περιοχή κατά την αρχαιότητα αποτελούνταν από μια αλυσίδα νησιών, τα οποία με την πάροδο του χρόνου συνενώθηκαν και δημιούργησαν την χερσόνησο. Κατά τους αρχαίους χρόνους ήταν γνωστή για τις ελληνικές αποικίες της Ερμώνασσας και της Φαναγόρειας, και αργότερα της μεσαιωνικής Τμουταρακάν.

## Ιστορία

### Αρχαιότητα

Οι σκυθικοί λαοί των Μαιώτων και των Σινδών κατοικούσαν στην περιοχή από την αρχαϊκή εποχή, ενώ οι ελληνικές αποικίες της Μιλήτου ιδρύθηκαν κατά τον 6ο αιώνα π.Χ. με την Ερμώνασσα και την Φαναγόρεια, και την Γοργιππία στα νότια. Κατά την κλασική αρχαιότητα, έγινε μέρος του ελληνοσκυθικού βασιλείου του Βοσπόρου, το οποίο αποτελούνταν από Σαρμάτες, Έλληνες, διάφορους πληθυσμούς από την Μικρά Ασία, και Εβραίους, ενώ κατά την ελληνιστική περίοδο από τις αρχές του 4ου αιώνα π.Χ. ήταν μέρος του βασιλείου του Πόντου, πριν καταλήξει μετέπειτα στους Ρωμαίους στα μέσα του 1ου αιώνα π.Χ.. 

### Μεσαίωνας και Αναγέννηση
Τον 4ο αιώνα μ.Χ. η περιοχή κατακτήθηκε από τους Ούννους, κατόπιν έγινε η πρωτεύουσα της Παλαιάς Μεγάλης Βουλγαρίας, και αργότερα κατακτήθηκε από το τουρκικό φύλο των Χάζαρων στα μέσα του 7ου αιώνα. Με την διάλυση του χανάτου των Χαζάρων το 969, στην περιοχή ιδρύθηκε διάδοχο κράτος χαζαροεβραϊκό κράτος υπό τον Δαυίδ του Ταμάν. Στα τέλη της δεκαετίας του 980 η περιοχή είχε σε μεγάλο μέρος της προσαρτηθεί από το κράτος των Ρως, και το 1100 κατακτήθηκε από το τουρκικό νομαδικό φύλο των Κιπτσάκων. Το 1239 η περιοχή πέρασε στην κυριαρχία των Μογγόλων, ενώ το 1419 η περιοχή αποτέλεσε κτήση της Γαληνοτάτης Δημοκρατίας της Γένοβας μαζί με περιοχές της Κριμαίας.

Για το μεγαλύτερο μέρος του 15ου αιώνα οι Γενοβέζοι είχαν την κυριαρχία της περιοχής, με το εβραϊκό στοιχείο να είναι έντονο. Η περιοχή κατακτήθηκε ξανά, αυτή την φορά από το χανάτο της Κριμαίας το 1483. 

### Νεότερη εποχή

Η περιοχή διεκδικήθηκε από την Οθωμανική αυτοκρατορία και την Ρωσική αυτοκρατορία κατά τους Ρωσοτουρκικούς πολέμους την περίοδο 1787-1792, και πέρασε στην κυριαρχία της Ρωσίας, η οποία ωστόσο παραχώρησε την περιοχή στους Οθωμανούς το 1792. Το 1828, η Ρωσία επανέκτησε την περιοχή.

Για το υπόλοιπο του 19ου αιώνα, η περιοχή ήταν αραιοκατοικημένη, και ο μεγαλύτερος οικισμός ήταν η κοζακική πόλη του Ταμάν, η οποία μετέπειτα έγινε η πόλη του Τεμρυούκ.

Κατά τον Β´ Παγκόσμιο Πόλεμο η ναζιστική Γερμανία κατέλαβε την χερσόνησο το 1942, και η Σοβιετική Ένωση την επανέκτησε το 1943.

## Γεωλογία
Η περιοχή είναι γνωστή για τα ηφαίστεια λάσπης που διαθέτει καθώς και τα πιθανά αποθέματα αερίου και πετρελαίου.

## Παραπομπές


Κατηγορία:Χερσόνησοι της Ρωσίας
Αμμότραγος

αριστερά|μικρογραφία|Αρσενικό άτομο
Ο **Αμμότραγος** είναι ένα είδος άγριου προβάτου της υποοικογένειας των Αιγωδών. Η επιστημονική του ονομασία είναι *Ammotragus lervia* και περιλαμβάνει 6 υποείδη.

Ο αμμότραγος έχει ύψος στους ώμους 80-100 εκ. και ζυγίζει 40-140 κιλά. Έχει κοντό χρυσοκάστανο τρίχωμα. Το είδος αυτό έχει μια χαίτη που κρέμεται προς τα κάτω και φέρει τούφες μαλλιού στα μπροστινά πόδια. Κέρατα φέρουν και τα δύο φύλα, τα οποία είναι οριζόντια και κυρτά προς τα πίσω. Στο αρσενικό έχουν μήκος 75 εκ. ενώ στα θηλυκά περίπου 40 εκ. 

Ζει στη βόρεια Αφρική στην Αλγερία, την Τυνησία, το βόρειο Τσαντ, τον Νίγηρα και το Σουδάν, ενώ έχει εισαχθεί στην Ισπανία, τη Μαδέρα και τις νοτιοδυτικές ΗΠΑ. Πλέον υπάρχουν πολύ λίγα άτομα αυτού του είδους στο φυσικό του περιβάλλον. 

Το είδος αυτό προσαρμόζεται εύκολα σε νέες συνθήκες ζωής καθώς και σε αιχμαλωσία.

## Παραπομπές


Κατηγορία:Βοοειδή
Κατηγορία:Θηλαστικά της Αφρικής
Κατηγορία:Θηλαστικά της Μέσης Ανατολής
Ελέονορ Ντενουέλ ντε Λα Πλεν

Η **Ελέονορ Ντενουέλ** (13 Σεπτεμβρίου 1787 - 30 Ιανουαρίου 1868) ήταν μία ερωμένη του αυτοκράτορα Ναπολέοντα Α΄ της Γαλλίας και η μητέρα του γιου του Καρόλου-Λέοντα. Ο γιος της ήταν απόδειξη ότι ο Ναπολέων ήταν σε θέση να αποκτήσει παιδιά και ότι η σύζυγός του, Ιωσηφίνα Τασέρ ντε Λα Παζρί, υπέφερε από υπογονιμότητα. Εξαιτίας αυτού του προβλήματός της ο Ναπολέων τη χώρισε και νυμφεύτηκε τη Μαρία-Λουίζα των Αψβούργων-Λωρραίνης.

Η Ελέονορ γεννήθηκε ως Λουίζ Κατρίν Ελέονορ Ντενουέλ ντε Λα Πλεν από μια οικογένεια της μεσαίας τάξης. Παντρεύτηκε σε ηλικία 18 ετών τον πρώην στρατιωτικό Ζαν-Φρανσουά Ρεβέλ-Ονορέ. Τρεις μήνες μετά τον γάμο τους ο σύζυγός της συνελήφθη για απάτη και καταδικάστηκε σε δύο έτη φυλάκισης. Στις 29 Απριλίου 1806 το ζευγάρι απέκτησε διαζύγιο. Ήταν ο 1ος της γάμος.

Λίγο αργότερα έγινε ερωμένη του αυτοκράτορα Ναπολέοντα Α΄, έπειτα από μεσολάβηση της αδελφής του Καρολίνας Βοναπάρτη. Σε λιγότερο από έτος αργότερα γεννήθηκε ο νόθος γιος τους, που ήταν το πρώτο νόθο παιδί του Ναπολέοντα Α΄.

Το 1808, ο Ναπολέων Α΄ οργάνωσε τον 2ο γάμο της Ελέονορ με τον υπολοχαγό Πιερ-Φιλίπ Οζί του Σοζέ, προκειμένου να τερματισθεί η παράνομη σχέση τους. Ο αυτοκράτορας τους χορήγησε μία σημαντική προίκα και το παντρεμένο ζευγάρι μετακόμισε στην Ισπανία. Ο Οζί κηρύχθηκε αγνοούμενος στις 28 Νοεμβρίου 1812, κατά τη διάρκεια της ρωσικής εκστρατείας του Ναπολέοντα Α΄. Το 1814, η Ελέονορ θα κάνει 3ο γάμο και θα παντρευτεί τον κόμη Σαρλ-Εμίλ-Ογκούστ-Λουί ντε Λουξμπούργκ, με τον οποίο παρέμεινε μέχρι τον θάνατό του 35 έτη αργότερα.

## Παραπομπές


## Πηγές
* http://www.napoleonprisonnier.com/acteurs/eleonore.html 
* http://www.appl-lachaise.net/appl/article.php3?id_article=323 

Κατηγορία:Οίκος του Βοναπάρτη
Κατηγορία:Βασιλικές ερωμένες
Άγιος Γάιος (Παξοί)

Ο **Άγιος Γάιος**, ο οποίος εορτάζεται στους Παξούς, αναφέρεται ότι ήταν ένας από τους δυο πιστούς που βάπτισε ο Απόστολος Παύλος στην Κόρινθο.

Ο Γάιος αναφέρεται αφενός στην προς Ρωμαίους επιστολή του αποστόλου Παύλου ως ο άνθρωπος  που τον φιλοξένησε στην Κόρινθο και αφετέρου, στην Α' προς Κορινθίους όπου ο Απόστολος Παύλος αναφέρει ότι βάπτισε στην Κόρινθο τον Κρίσπο και τον Γάιο,.

thumb|Η εκκλησία των Αγίων Αποστόλων (Πέτρου και Παύλου), στον Γάιο των Παξών. Ανατολική πλευρά στην οποία φαίνεται η επιγραφή: ΕΝΤΟΣ ΤΟΥ ΙΕΡΟΥ ΒΗΜΑΤΟΣ ΕΥΡΙΣΚΕΤΑΙ Ο ΤΑΦΟΣ ΤΟΥ ΑΓΙΟΥ ΑΠΟΣΤΟΛΟΥ ΓΑΙΟΥ ΜΑΘΗΤΟΥ ΤΟΥ ΑΠΟΣΤΟΛΟΥ ΠΑΥΛΟΥ
Η παράδοση των Παξών αναφέρει ότι ο Κορίνθιος μαθητής του Αποστόλου Παύλου Γάιος (άλλοι αναφέρουν και τον Κρίσπο) κήρυξαν το χριστιανισμό στο νησί και ότι ο Γάιος (ή και ο Κρίσπος) πέθαναν εκεί. Από τον Γάιο, έλαβε το όνομά της και η πρωτεύουσα του νησιού Γάιος. Αναφέρεται δε ότι ο Γάιος, είναι θαμμένος κάτω από το Άγιο Βήμα του ναού των Αγίων Αποστόλων () του Γαίου Παξών.

Στο σημαντικό έργο του Λουδοβίκου-Σαλβατόρ αρχιδούκα της Αυστρίας «*Παξός και Αντίπαξος*» του 1887 αναφέρεται, ότι στο ναό των Αγίων Αποστόλων αριστερά είναι «*οι ξύλινοι μετά του αετώματος βωμοί των Αγίων Πέτρου και Παύλου και αριστερά των Αγίων Γαΐου και Κρίσπου, οίτινες κατά την παράδοσιν εκεί ετάφησαν*». Στην εικόνα των Αγίων Αποστόλων Γαΐου και Κρίσπου που βρίσκεται στο ναό, αφιερωμένη το 1858, αναφέρεται ότι ο «Απόστολος Γάιος εορτάζει τας 5 Νοεμβρίου» ενώ για τον Κρίσπο: «Ο Απόστολος Κρίσπος εορτάζει 30 Ιουλίου».

Ο Δ. Κόνταρης αναφέρει, ότι η μνήμη του Αγίου Γαΐου καθιερώθηκε από το 1985 να εορτάζεται μαζί με τους Αποστόλους Πέτρο και Παύλο στις 29 Ιουνίου και να γίνεται λιτανεία της εικόνας του 

## Δείτε επίσης
* Παξοί 

## Αναφορές


Κατηγορία:Άγιοι της Ορθόδοξης Εκκλησίας
Κατηγορία:Παξοί
Ευρωπαϊκό Πρωτάθλημα Καλαθοσφαίρισης Γυναικών 1950

Το **Ευρωπαϊκό Πρωτάθλημα Καλαθοσφαίρισης Γυναικών 1950** ήταν το 2ο περιφερειακό πρωτάθλημα που διοργάνωσε η FIBA Europe για τις γυναίκες. Ο διαγωνισμός πραγματοποιήθηκε στη Βουδαπέστη, πρωτεύουσα της Ουγγαρίας και πραγματοποιήθηκε από τις 14 Μάιου - 20 Μάιου του 1950. Η Σοβιετική Ένωση κέρδισε το χρυσό μετάλλιο, με την Ουγγαρία και την Τσεχοσλοβακία να κερδίζουν το ασημένιο και το χάλκινο αντίστοιχα.   

## Προκριματικός Γύρος
Οι ομάδες χωρίστηκαν σε τρία γκρουπ των τεσσάρων ομάδων, αλλά μόνο οι δύο πρώτες θα μπορούσαν να προκριθούν στον όμιλο των μεταλλίων. Οι υπόλοιπες ομάδες θα τοποθετούνταν στον όμιλο των θέσεων 7η-12η.

### Όμιλος Α

## Τελική κατάταξη

## Εξωτερικοί σύνδεσμοι
* FIBA Archive

1950
Μαξ Ρίμελτ

Ο **Μαξ Ρίμελτ** (*Max Riemelt*, 7 Ιανουαρίου 1984) είναι Γερμανός ηθοποιός.

## Βιογραφία
Γεννήθηκε το 1984 στο τότε Ανατολικό Βερολίνο και ξεκίνησε την καριέρα του το 1997 σε τηλεταινία στη γερμανική τηλεόραση.

Από το 2000 και μετά εμφανίζεται στον κινηματογράφο, και το 2004 κέρδισε το βραβείο καλύτερου ηθοποιού στο φεστιβάλ του Κάρλοβι Βάρι για τον ρόλο του στην ταινία *Napola - Elite für den Führer* και το 2006 το βραβείο καλύτερου νέου ηθοποιού στα Bavarian Film Awards για το *Der rote Kakadu*.

Έχει παίξει στην ταινία *[[Το κύμα (ταινία 2008)|Το Κύμα]]* και στη συνέχεια είχε πρωταγωνιστικό ρόλο στην ταινία *[[Ελεύθερη πτώση (ταινία)|Ελεύθερη πτώση]].* Από το 2015 πρωταγωνιστεί στην τηλεοπτική σειρά επιστημονικής φαντασίας *[[Sense8]]*.

## Φιλμογραφία
### Κινηματογράφος
*2000 Der Bär ist los 
*2004 Napola - Elite für den Führer 
*2005 Hallesche Kometen 
*2006 Der rote Kakadu
*2007 Mörderischer Frieden 
*2008 Το Κύμα
*2009 13 Semester 
*2010 Wir sind die Nacht 
*2012 Η τέταρτη εξουσία
*2012 Ο Γερμανός φίλος
*2013 Ελεύθερη πτώση
*2017 Berlin Syndrome
*2017 Golem: The Return 
### Τηλεόραση
*1997 Eine Familie zum Küssen (τηλεταινία)
*2006 Der Kriminalist
*2010 Im Angesicht des Verbrechens
*2011 Ο εισαγγελέας
*2013 Der letzte Bulle
*2015 Sense8

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Ανατολικογερμανοί
Ευρωπαϊκό Πρωτάθλημα Καλαθοσφαίρισης Γυναικών 1968

Το **[[Ευρωπαϊκό πρωτάθλημα καλαθοσφαίρισης γυναικών|Ευρωπαϊκό Πρωτάθλημα Καλαθοσφαίρισης Γυναικών]] 1968**, που συνήθως ονομάζεται **Ευρωμπάσκετ Γυναικών 1968**, ήταν το 11ο περιφερειακό πρωτάθλημα που πραγματοποιήθηκε από τη FIBA Europe. Ο διαγωνισμός πραγματοποιήθηκε στην Ιταλία. Η Σοβιετική Ένωση κέρδισε εύκολα το χρυσό μετάλλιο, ενώ η Γιουγκοσλαβία και η Πολωνία κέρδισαν αντίστοιχα το ασημένιο και το χάλκινο μετάλλιο.

## Πρώτο Στάδιο

Κατηγορία:Ευρωπαϊκό Πρωτάθλημα Καλαθοσφαίρισης Γυναικών
Σάσα Μάρκοβιτς

Ο **Σάσα Μάρκοβιτς**, γεννημένος στις 21 Ιουλίου 1977 στην Τούζλα της Βοσνίας, είναι πρώην επαγγελματίας καλαθοσφαιριστής. Έχει ύψος 2,10 μέτρα και αγωνιζόταν στην θέση του σέντερ.

## Καριέρα
Ο Μάρκοβιτς ξεκίνησε την καριέρα του από τα τμήματα υποδομής της Παρτιζάν Βελιγραδίου και το καλοκαίρι του 1995 συμφώνησε με την ομάδα του Παναθηναϊκού, όπου παρέμεινε για δύο χρόνια.

Το 1997-98, αγωνίστηκε στο πρωτάθλημα της Α1 με την ομάδα του Πανιωνίου. Ακολούθησε ένας χρόνος αγωνιστικής απραξίας, πριν συμφωνήσει με την ομάδα του Ηρακλείου την σεζόν 1999-00, βοηθώντας την να κερδίσει την παραμονή της στην ανώτερη κατηγορία  με 5,4 πόντους σε 16 αγώνες.

Το 2000-01, φόρεσε την φανέλα του Άρη Θεσσαλονίκης, όπου αγωνίστηκε σε 22 αγώνες με μέσους όρους 7,5 πόντων, 6,2 ριμπάουντ και 1,0 κοψίματος ανά αγώνα. Ακολούθησε ο ΚΑΟΔ, όπου δεν κατάφερε να κερδίσει την παραμονή του, παρ' ότι ο Μάρκοβιτς έκανε την καλύτερη σεζόν της καριέρας του με 11,5 πόντους ανά αγώνα.

Το 2002-03, κατέκτησε την όγδοη θέση του ελληνικού πρωταθλήματος με τον Ιωνικό Νέας Φιλαδέλφειας, βοηθώντας την ομάδα των Αθηνών να κερδίσει την συμμετοχή της στο ULEB Cup της επόμενης χρονιάς.

Το καλοκαίρι του 2003, συμφώνησε με την ιταλική Σναϊντέρο Ούντινε, όπου παρέμεινε για δύο σεζόν όντας αναπληρωματικός, πριν συνεχίσει το 2005 στην Αβελίνο για έξι αγώνες. Επέστρεψε στην Ελλάδα το 2006-07, για να αγωνιστεί με την ομάδα του Απόλλωνα Πατρών.

Το 2007-08, μεταγράφηκε στον Απόλλωνα Λεμεσού από την Κύπρο και αγωνίστηκε σε τρία παιχνίδια με την γαλλική Λιμόζ, πριν κλείσει την καριέρα του στην ICBS, το 2008-09.

## Παραπομπές


## Πηγές
* insports.eu: soccer stats | basketball statistics
* L'Air ingaggia Sasa Markovic - Legabasket
* Sasa Theodorakis-Markovic - Limoges – Joueurs - Pro A – LNB.fr

Κατηγορία:Βόσνιοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Απόλλωνα Λεμεσού
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Παρτιζάν Βελιγραδίου
Κατηγορία:Σέντερ
Φυκιότρυπα

αριστερά|μικρογραφία|300x300εσ|Βραχώδεις ακτές, Φυκιότρυπα
Η **Φυκιότρυπα** είναι φάρος, χτισμένος στην νησίδα όπου χτίσθηκε η αρχαία Μυτιλήνη, πάνω σε έναν κεκλιμένο βράχο με μορφή προσαραγμένου πετρωμένου σκάφους.

Κατασκευάστηκε στα τέλη της δεκαετίας του 1880 για να διευκολύνει την πρόσβαση στο λιμάνι της Μυτιλήνης  και τη ναυσιπλοΐα στο στενό μεταξύ Λέσβου και ακτών Μικράς Ασίας. Αποτελεί χαρακτηριστικό παράδειγμα της φαρικής αρχιτεκτονικής του βορείου Αιγαίου. Πρόκειται για ένα μικρό κτήριο, συνολικά 25 περίπου τετραγωνικών.

Στη διάρκεια της ναζιστικής κατοχής χρησιμοποιήθηκε ως στρατιωτικό φυλάκιο. Ενώ αποτελεί και μνημείο της εθνικής αντίστασης στη Λέσβο, αφού οι Ναζί κατακτητές έβαζαν τα πτώματα των εκτελεσμένων αγωνιστών σε τσουβάλια μαζί με μια μεγάλη πέτρα και αφού τα έδεναν τα μετέφεραν σε παρακείμενη γερμανική βενζινάκατο ή επιταγμένο αλιευτικό και τα πετούσαν στη θάλασσα ανοικτά της Φυκιότρυπας. Μετά τον Εμφύλιο και μέχρι τα μέσα της δεκαετίας του 1960, στο χώρο του φάρου στεγαζόταν το Σύστημα των Ναυτοπροσκόπων της Μυτιλήνης. Από τα μέσα της δεκαετίας του 1960 και για λόγους κυρίως αμυντικής θωράκισης της περιοχής, ο φάρος παραδόθηκε στο Στρατό, με τους Προσκόπους της Μυτιλήνης όμως πάντα να έχουν σχέση με το χώρο. Μάλιστα το καλοκαίρι του 1974 και μετά την τουρκική εισβολή στην Κύπρο, πρόσκοποι συνέβαλαν στη σε πολύ μικρό χρόνο μετατροπή του φάρου σε στρατιωτικό φυλάκιο.

Μετά το 1974 και για πολλά χρόνια, ο φάρος της Φυκιότρυπας χρησιμοποιείτο ως στρατιωτικό φυλάκιο όπως οι συνθήκες της εποχής και οι αμυντικές ανάγκες επέβαλαν, μέχρις ότου στα μέσα της δεκαετίας του 1980, για λόγους που είχαν να κάνουν με την στατικότητα του κτίσματος, αυτό να εγκαταλειφθεί. Σήμερα έχει διακηρυχθεί εθνικό μνημείο
## Εικόνες

File:Fikiotripa.jpg|Η φυκιότρυπα σε καρτ ποστάλ του 18ου Αιώνα

File:Fikiotripa_Sea.jpg


## Παραπομπές


Κατηγορία:Φάροι στην Ελλάδα
Κατηγορία:Μυτιλήνη
ΤΣΦ Μπάγερ Λεβερκούζεν

Η **ΤΣΦ Μπάγερ 04 Λεβερκούζεν** (γερμανικά: *TSV Bayer 04 Leverkusen*) είναι ένα αθλητικό σωματείο από το Λεβερκούζεν, με περίπου 10.000 μέλη (από τον Ιανουάριο του 2009) τα περισσότερα εν σχέση με άλλους συλλόγους στη Βόρεια Βεστφαλία. Ιδρύθηκε αρχικά την 1η Ιουλίου του 1904 ως αθλητικός σύλλογος της Μπάγερ (Turn- und Spielverein der Farbenfabriken vormals Friedrich Bayer & Co.). Ο σύλλογος ουσιαστικά δημιουργήθηκε το 1984. Τα χρώματα της ομάδας είναι το κόκκινο και το λευκό, ενώ το τμήμα ποδοσφαίρου φέρει κόκκινο και μαύρο ως συνέχεια της παράδοσης του αθλητικού σωματείου.

Με σύνολο 11 τμήματα και 2 παραρτήματα, ο σύλλογος διαθέτει από τμήματα υποδομής έως και επαγγελματικές ομάδες. Δραστηριοποιείται σε ποδόσφαιρο, καλαθοσφαίριση, πετοσφαίριση, χειροσφαίριση, στίβο, γυμναστική, κολύμβηση, ξιφασκία, πυγμαχία, τζούντο, τρίαθλο, φίστμπολ, όπως και στον αθλητισμό για άτομα με ειδικές ανάγκες.

## Τμήμα ποδοσφαίρου

Το επαγγελματικό ποδοσφαιρικό τμήμα δημιουργήθηκε το 1999 και λειτουργεί ως ξεχωριστή εταιρεία (Bayer 04 Leverkusen Fußball GmbH).

## Τμήμα καλαθοσφαίρισης

Το τμήμα καλαθοσφαίρισης του συλλόγου δημιουργήθηκε το 1968. Από το 2006, το τμήμα διαθέτει και ακαδημία καλαθοσφαίρισης.

## Παραπομπές


## Εξωτερικοί σύνδεσμοι

* 


Λεβερκουζεν
Ευρωπαϊκό Πρωτάθλημα Καλαθοσφαίρισης Γυναικών 1958

Το **[[Ευρωπαϊκό πρωτάθλημα καλαθοσφαίρισης γυναικών|Ευρωπαϊκό Πρωτάθλημα Καλαθοσφαίρισης Γυναικών]] 1958** ήταν το 6ο περιφερειακό πρωτάθλημα που διοργανώθηκε από την FIBA Europe για τις γυναίκες. Ο διαγωνισμός πραγματοποιήθηκε στο Λοτζ της Πολωνίας και πραγματοποιήθηκε από τις 9 με 18 Μαΐου του 1958. Η Βουλγαρία κέρδισε το πρώτο της χρυσό μετάλλιο, ενώ η Σοβιετική Ένωση, πρωταθλητές της προηγούμενης διοργάνωσης έλαβε το αργυρό, ενώ η Τσεχοσλοβακία κέρδισε το χάλκινο μετάλλιο.

## Προκριματική Φάση
Οι 10 ομάδες χωρίστηκαν σε τρία γκρουπ. Οι πρώτοι δύο από κάθε γύρο θα περνούν την Τελική Φάση. Οι άλλες ομάδες θα συνεχίσουν στον όμιλο των θέσεων μεταξύ 7ης - 12ης.

### Όμιλος Α

### Όμιλος Β

### Όμιλος Γ

## Όμιλος των θέσεων μεταξύ 7ης - 12η θέσης.

Κατηγορία:Ευρωπαϊκό Πρωτάθλημα Καλαθοσφαίρισης Γυναικών
Φρανκ Τσάντερ

Ο **Φρανκ Zander** (γερμ. Frank Kurt Zander, Φρανκ Κουρτ Τσάντερ (γεν. 1942 είναι γερμανός τραγουδιστής, μουσικός, παρουσιαστής και ηθοποιός.

## Σύνδεσμοι
* Επίσημη Ιστοσελίδα
* <span>Ο Φρανκ Τσάντερ</span> στο Internet Movie Database (αγγλικά)
* Λογοτεχνία και για τον Φρανκ Zander στον κατάλογο της γερμανικής εθνικής βιβλιοθήκης
## Παραπομπές


Κατηγορία:Γερμανοί τραγουδιστές
Κατηγορία:Γερμανοί μουσικοί
Κατηγορία:Γερμανοί ηθοποιοί τηλεόρασης
Παύλος Καγιαλής

Ο **Παύλος Καγιαλής** είναι Έλληνας αθλητής της ιστιοπλοΐας. Γεννήθηκε στις 14 Ιουλίου 1984 στη Θεσσαλονίκη και μεγάλωσε στην Χαλκιδική. Πλέον είναι αθλητής του Ναυτικού Ομίλου Κατοίκων Βουλιαγμένης, ενώ ανήκει στο ίδιο πλήρωμα με τον Παναγιώτη Μάντη από το 2008.

Συμμετείχε για πρώτη φορά σε Ολυμπιακούς Αγώνες το 2016 στο Ρίο ντε Τζανέιρο στο αγώνισμα 470 μαζί με τον Παναγιώτη Μάντη και κατακτήσαν το χάλκινο μετάλλιο. Επίσης, είχαν κατακτήσει το χάλκινο μετάλλιο στο Παγκόσμιο Πρωτάθλημα Ιστιοπολοΐας 470 το 2013 και το 2014, ενώ κατακτήσαν το χρυσό μετάλλιο στο αντίστοιχο Ευρωπαϊκό πρωτάθλημα του 2010 και χάλκινο σε αυτό το 2015. Το 2017 κατέκτησαν το χάλκινο μετάλλιο στο Παγκόσμιο Κύπελλο Ιστιοπλοΐας στο Μαϊάμι και το Ιέρ της Γαλλίας, και το χρυσό στο Παγκόσμιο Κύπελλο της κατηγορίας 470 στο Σανταντέρ της Ισπανίας.

## Παραπομπές


Κατηγορία:Έλληνες αθλητές της ιστιοπλοΐας
Κατηγορία:Έλληνες χάλκινοι Ολυμπιονίκες
Κατηγορία:Ολυμπιονίκες της ιστιοπλοΐας
Αγαπημένη μου Σολεδάδ

Η ***Αγαπημένη μου Σολεδάδ*** (Iσπανικά: *Mi pequeña Soledad*) είναι τηλενουβέλα μεξικάνικης παραγωγής του 1990. 

Πρωταγωνιστούν Βερόνικα Κάστρο, Ρόσα Μαρία Μπιανκί, Σαλβαδόρ Πίνεδα και Χουλί Φουρλόνγ.

## Πλοκή
Ως ένα νεαρό κορίτσι, η Ισαδόρα ψηφίστηκε να γίνει η Ασημένια Βασίλισσα στο Τάσκο, ένα μεξικάνικο χωριό γνωστό για το ασημένιες χειροτεχνίες του. Την νύχτα πριν από την στέψη, σε μια πράξη ζηλοτυπίας, ο πρώην φίλος της Ισαδόρα, ο Χεράρδο την βιάζει. Για εβδομάδες η Ισαδόρα αρνείται να μιλήσει σε οποιονδήποτε, αλλά λόγω της ισχυρής της αγάπης και εμπιστοσύνης που αισθάνεται για τον αρραβωνιαστικό της Χοσέ Λουίς, αποφασίζει να του πει τα πάντα.

Λίγο πριν από τον γάμο, ο Χεράρδο αντιμετωπίζει τον Χοσέ Λουίς και τον προκαλεί σε μάχη. Ο Χοσέ Λουίς δεν φθάνει ποτέ στην εκκλησία για τον γάμο του, και αργότερα βρίσκεται μαχαιρωμένος μέχρι θανάτου. Η Ισαδόρα περιμένει το παιδι του Χεράρδο, και η θετή μητέρα της Πιεδάδ είναι τρομοκρατημένη, και την αναγκάζει να παντρευτεί τον Χεράρδο. 

Η Πιεδάδ είναι ζηλιάρα λόγω της Ισαδόρα, και αποφασίζει να ξεφορτωθεί το παιδί με την πρώτη ευκαιρία. Η Ισαδόρα αφήνει την οικογένειά της και μετακομίζει προς την πόλη. Αρκετά χρόνια αργότερα, η Σολεδάδ έχει εξελιχθεί σε μια ευγενική
και όμορφη γυναίκα, μετακομίζει προς την πόλη όπου αυτή και η Ισαδόρα συναντιούνται.

## Κάστ
*Βερόνικα Κάστρο ως *Ισαδόρα Φερνάντες Σίερρα ντε Αρισμέντι/Σολεδάδ "Σολ" Κοντρέρας Iδάλγο/Μαρία Σολεδάδ Σαλασάρ Φερνάντες*
*Ομάρ Φιέρρο ως *Κάρλος Αρισμέντι*
*Σαλβαδόρ Πίνεδα ως *Χεράρδο Σαλασάρ Μπαγιεστέρος*
*Αντόνιο ντε Κάρλο ως *Χοσέ Λουίς Γκάρσα*
*Ανχέλικα Ριβέρα ως *Μαρίσα Βιγιασενιόρ*
*Χουλί Φουρλόνγ ως *Νατάλια Βιγιασενιόρ Λομελί*
*Ρόσα Μαρία Μπιανκί ως *Πιεδάδ Σινιστέρρα χηρ. ντε Φερνάντες*
*Πάολα Οτσόα ως *Μαλού Κοντρέρας*
*Ρομπέρτο Μπαγιεστέρος ως *Ματέο Βιγιασενιόρ Λομελί*
*Κάρλος Μπράτσο ως *Ερνάν Βιγιασενιόρ Αγκίρε*
*Έλσα Καρδένας ως *Μπάρμπαρα*
*Σίλβια Κάος ως *Ελόντια Αμπασκάλ*
*Ορλάντο Καρριό ως *Φερνάντο Αμπασκάλ*
*Μαπίτα Κορτές ως *Μπλανκίτα*
*Γκαμπριέλα Γκόλντσμιθ ως *Άνα Σίλβια Αρισμέντι Βεντούρα*
*Αλίσια Φάρ ως *Λίδια*
*Σεσίλια Γκαμπριέλα ως *Κλάρα*
*Άνα Μπέρτα Λέπε ως *Λολίτα Αρισμέντι*
*Ραφαέλ Ρόχας ως *Λάλο*
*Ροξάνα Σαουσέδο ως *Σιρένα*
*Χουάν Κάρλος Σερράν ως *Σεμπαστιάν Ντίας*
*Ραφαέλ Μπαλεντόν ως *Δον Μανουέλ Φερνάντες*
*Αλίσια ντελ Λάγο ως *Πούρα*
*Λάουρα Φλόρες ως *Ντούλσε Μαρία*
*Σέρχιο Σεντέλ ως *Γουστάβο "Τάβο"*
*Μάρτα Σαμόρα ως *Αμπάρο Κοντρέρας*
*Νόρμα Λασαρένο ως *Γιολάντα Σαλασάρ Μπαγιεστέρος*
*Ρενέ Μουνιός ως *Καγιετάνο*
*Ερνέστο Ρίβας ως *Φάι Κοντρέρας*
*Σοκόρρο Μπονίγια ως *Τόνια*
*Αλέξις Αγιάλα ως *Χόρχε "Κόκε" Αμπασκάλ*

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Παναγιώτης Μάντης

Ο **Παναγιώτης Μάντης** είναι Έλληνας αθλητής της ιστιοπλοΐας. Γεννήθηκε στις 30 Σεπτεμβρίου 1981 στην Αθήνα. Ξεκίνησε την ενασχόλησή του με το συγκεκριμένο άθλημα από την ηλικία των 8 ετών, όταν και ασχολήθηκε με την κατηγορία Optimist στον Ναυταθλητικό Όμιλο Τζιτζιφιών Καλλιθέας. Το 1994 μετεγγράφη στον Ιστιοπλοϊκό Όμιλο Πειραιώς όπου άρχισε να ασχολείται με την κατηγορία 470 και στέφθηκε πρωταθλητής Ελλάδας. Παραμένει στον σύλλογο έως σήμερα (2016).

Το 2001 και το 2002 κατέκτησε το χρυσό μετάλλιο στο παγκόσμιο πρωτάθλημα νέων στην κατηγορία 470.

Συμμετείχε για πρώτη φορά σε Ολυμπιακούς Αγώνες το 2016 στο Ρίο ντε Τζανέιρο στο αγώνισμα 470 με τον Παύλο Καγιαλή και κατέκτησαν το χάλκινο μετάλλιο. Η κοινή τους πορεία στον αθλητιμσό ξεκίνησε το 2008, και η πρώτη κοινή τους επιτυχία ήρθε το 2010 με το χρυσό μετάλλιο στο Ευρωπαϊκό πρωτάθλημα 470. Το 2013 και το 2014 κατέκτησαν το χάλκινο μετάλλιο στα αντίστοιχα Παγκόσμια πρωταθλήματα, και το 2015 αργυρό μετάλλιο στο Ευρωπαϊκό. Το 2017 κατέκτησαν το χάλκινο μετάλλιο στο Παγκόσμιο Κύπελλο Ιστιοπλοΐας στο Μαϊάμι, και το Ιέρ της Γαλλίας, και το χρυσό στο Παγκόσμιο Κύπελλο της κατηγορίας 470 στο Σανταντέρ της Ισπανίας.

## Παραπομπές


Κατηγορία:Έλληνες αθλητές της ιστιοπλοΐας
Κατηγορία:Έλληνες χάλκινοι Ολυμπιονίκες
Κατηγορία:Ολυμπιονίκες της ιστιοπλοΐας
Συνθηκολόγηση της Ερφούρτης

Η **Συνθηκολόγηση της Ερφούρτης** έγινε στις 16 Οκτωβρίου 1806, όταν ένα μεγάλο πρωσικό στρατιωτικό σώμα υπό τον Πρίγκιπα της Οράγγης αιχμαλωτίστηκε χωρίς αντίσταση στον Γάλλο στρατάρχη Μυρά.

Μόλις μια εβδομάδα πριν, ο αυτοκράτορας της Γαλλίας Ναπολέων Α΄ Βοναπάρτης με τη Μεγάλη Στρατιά, που ξεπερνούσε πλέον τις 150.000 άνδρες, εισέβαλε στο Πριγκιπάτο της Σαξονίας και κατάφερε γρήγορα να σημειώσει δύο μικρές νίκες. Μετά την καταστροφή στη Μάχη της Ιένας-Άουερστεντ, ο Πρωσσικός Στρατός αποδιοργανώθηκε. Πολλοί Πρώσσοι στρατιώτες κατέφυγαν στην Ερφούρτη, 40 χιλιόμετρα δυτικά της Ιένας. Το ηθικό τους ήταν τόσο πεσμένο, ώστε όταν το ιππικό του Μυρά έφτασε έξω από την πόλη, παραδόθηκαν χωρίς να δώσουν μάχη.

## Πηγές
* Chandler, David. *The Campaigns of Napoleon.* New York: Macmillan, 1966.
* Chandler, David. *Dictionary of the Napoleonic Wars.* New York: Macmillan, 1979. ISBN 0-02-523670-9
* Petre, F. Loraine. *Napoleon's Conquest of Prussia 1806*. London: Lionel Leventhal Ltd., 1993 (1907). ISBN 1-85367-145-2
* Smith, Digby. *The Napoleonic Wars Data Book.* London: Greenhill, 1998. ISBN 1-85367-276-9

Κατηγορία:Ναπολεόντειοι Πόλεμοι
Κατηγορία:Ερφούρτη
Κατηγορία:1806
Καταλανικός Οργανισμός Οπτικοακουστικών Μέσων

Ο **Καταλανικός Οργανισμός Οπτικοακουστικών Μέσων** (καταλανικά: Corporació Catalana de Mitjans Audiovisuals, CCMA) είναι ο οργανισμός της Ζενεραλιτάτ της Καταλονίας που είναι υπεύθυνος για την παραγωγή και μετάδοση οπτικοακουστικών εκπομπών. Από την ίδρυσή της το 1983 ως Καταλανική Εταιρεία Ραδιοφώνου και Τηλεόρασης με πρωτοβουλία του προέδρου της Ζενεραλιτάτ, Ζόρδι Πουζόλ, έπαιξε σημαντικότατο ρόλο στην ομαλοποίηση της καταλανικής γλώσσας και την προώθηση της σύγχρονης καταλανικής κουλτούρας και ταυτότητας.

Ο πρόεδρός της και τα μέλη του εκτελεστικού της συμβουλίου εκλέγονται με πλειοψηφία δύο τρίτων από το Καταλανικό Κοινοβούλιο. Στην εταιρεία ανήκουν η Καταλανική Τηλεόραση και το Ράδιο Καταλονία ενώ συμμετέχει και στο Καταλανικό Πρακτορείο Ειδήσεων και στην Audiovisual Sport, την εταιρεία διανομής και διαχείρισης των δικαιωμάτων του Ισπανικού Πρωταθλήματος Ποδοσφαίρου. Είναι μέλος της Ομοσπονδίας Οργανισμών Περιφερειακών Ραδιοφώνων και Τηλεοράσεων της Ισπανίας.

## Παραπομπές


## Εξωτερικοί σύνδεσμοι
* Επίσημη σελίδα της Καταλανικής Εταιρείας Οπτικοακουστικών Μέσων
Κατηγορία:Καταλανική τηλεόραση
Καταλανική Τηλεόραση

Η **Καταλανική Τηλεόραση** (καταλανικά: *Televisió de Catalunya* ή TVC, πολλάκις ταυτίζεται με το μεγαλύτερο σταθμό της, TV3) είναι η δημόσια εταιρεία παροχής τηλεοπτικού περιεχομένου της Ζενεραλιτάτ της Καταλονίας στην ισπανική αυτοδιοίκητη περιφέρεια της Καταλονίας. Ανήκει στον Καταλανικό Οργανισμό Οπτικοακουστικών Μέσων και είναι υπεύθυνη για τη λειτουργία επτά τηλεοπτικών σταθμών. Από αυτούς το γενικού ενδιαφέροντος TV3 είναι ο κύριος σταθμός ενώ το 3/24 λειτουργεί ως αποκλειστικά ειδησεογραφικό, και το Canal Super3 ως παιδικό-νεανικό, το Canal33 ως πολιτισμικό και το Esport3 ως αθλητικό. Υφίσταται επίσης το TV3CAT που εκπέμπει έξω από την καταλανική επικράτεια. 

Ιδρύθηκε με πρωτοβουλία του προέδρου της Ζενεραλιτάτ Ζόρδι Πουζόλ το 1983 και ο ρόλος της στην διάδοση της καταλανικής και καταλανόφωνης κουλτούρας και γλώσσας ήταν σημαντικότατος. 

## Παραπομπές


## Επίσημη ιστοσελίδα
* 

Κατηγορία:Καταλανική τηλεόραση
Έλενα Ανάγια

Η **Έλενα Ανάγια** (1975) είναι Ισπανίδα ηθοποιός.

Έχει σπουδάσει υποκριτική στην πατρίδα της Παλένθια και στη Μαδρίτη. Ο πρωταγωνιστικός της ρόλος στη ταινία *[[Το δέρμα που κατοικώ]]* της χάρισε το Βραβείο Γκόγια Α' γυναικείου ρόλου.

## Ταινίες
*1996 África 
*1996 Familia 
*2001 Δυο γυναίκες στο πιάτο σας
*2001 Το σεξ και η Λουσία
*2002 Μίλα της
*2004 Van Helsing
*2005 Πληρωμένο συμβόλαιο θανάτου
*2006 Κάπτεν Αλατρίστε
*2007 Ανάμεσα σε τρεις γυναίκες
*2007 Savage Grace
*2008 Υπ' αριθμόν 1 δημόσιος κίνδυνος: Μέρος 1ο 
*2008 Υπ' αριθμόν 1 δημόσιος κίνδυνος: Μέρος 2ο
*2010 Δωμάτιο στη Ρώμη
*2010 Τρεις ώρες διορία
*2011 Το δέρμα που κατοικώ
*2012 Sons of the Clouds
*2015 Lejos del mar 
*2017 Wonder Woman

## Προσωπική ζωή
Η Ανάγια το 2011 επιβεβαίωσε πως έχει σχέση με μία γυναίκα.
## Παραπομπές


Κατηγορία:Ισπανοί ηθοποιοί
Κατηγορία:ΛΟΑΤ πρόσωπα από την Ισπανία
Αμερικανικός εξαιρετισμός

[μικρογραφία|170px|Ο Γερμανός καθηγητής Ζίγκλιντε Λέμκε υποστηρίζει ότι το [Άγαλμα της Ελευθερίας «σημαίνει αυτή την αποστολή προσηλυτισμού ως τη φυσική προέκταση της αμερικανικής αίσθησης του εαυτού του ως εξαιρετικού έθνους».]]

**Αμερικάνικος εξαιρετισμός** (**American exceptionalism**) ονομάζεται το σύνολο τριών υπερεθνικιστικών ιδεών που κυριαρχεί σε ορισμένα στρώματα των ΗΠΑ. 

## Ιδέες
Η πρώτη ιδέα είναι ότι η ιστορία των Ηνωμένων Πολιτειών εκ των πραγμάτων διαφορετική από αυτή των άλλων εθνών. Έτσι, ο αμερικάνικος εξαιρετισμός πηγάζει από την ανάδυση της Αμερικάνικης Επανάστασης. Ο αμερικάνικος εξαιρετισμός αναπτύσσει μία μοναδική αμερικάνικη ιδεολογία, τον "Αμερικανισμό", ο οποίος βασίζεται στην ελευθερία, την ισότητα, την ατομικότητα, το ρεπουμπλικανισμό, τη δημοκρατία, και την ελευθερία των συναλλαγών στις επιχειρήσεις. Αυτή η ιδεολογία από μόνη της συχνά αναφέρεται ως ο "Αμερικάνικος εξαιρετισμός". 

Η δεύτερη ιδέα είναι ότι οι Η.Π.Α. έχει τη μοναδική αποστολή να αλλάξει τον κόσμο. Όπως το έθεσε ο Αβραάμ Λίνκολν στην Ομιλία στο Γκέτισμπεργκ το 1863, οι Αμερικανοί έχουν το καθήκον να εξασφαλίσουν το ότι "η διακυβέρνηση του λαού, από τον λαό, για τον λαό δεν θα εκλείψει από τη γη." 

Τέλος, η τρίτη ιδέα είναι ότι η ιστορία των Ηνωμένων Πολιτειών και το καθήκον τους, τις κάνουν ανώτερες από τις άλλες εθνικότητες.

## Παραπομπές


## Εξωτερικοί σύνδεσμοι
* How the World Sees America – Washington Post Feature

Κατηγορία:Πολιτική των Ηνωμένων Πολιτειών
Κατηγορία:Πολιτική ιστορία των Ηνωμένων Πολιτειών
Κατηγορία:Εθνοκεντρισμός
Κατηγορία:Εθνικισμός
Hardwired... to Self-Destruct

thumb|Εξώφυλλο deluxe έκδοσης
thumb|Εξώφυλλο μορφής βινυλίου
thumb|Εξώφυλλο box set
***Hardwired... to Self-Destruct*** είναι ο τίτλος του ενδέκατου στούντιο δίσκου του Αμερικάνικου heavy metal συγκροτήματος Metallica, ο οποίος κυκλοφόρησε στις 18 Νοεμβρίου του 2016 μέσω της ανεξάρτητης δισκογραφικής εταιρείας Blackened Recordings.

## Ηχογράφηση
Οι Metallica πραγματοποίησαν τον Μάρτιο του 2014 την περιοδεία Metallica By Request, όπου οι θεατές ζητούσαν από το συγκρότημα κομμάτια για να παίξει. Ένα νέο κομμάτι με τίτλο *Lords of Summer* ηχογραφήθηκε σε ντέμο έκδοση και κυκλοφόρησε μέσω των iTunes.

Τον επόμενο Μάρτιο, ο ντράμερ Λαρς Ούλριχ δήλωσε στο περιοδικό *[[Rolling Stone]]* ότι υπήρχαν είκοσι νέες συνθέσεις για το επερχόμενο άλμπουμ, ενώ μερικούς μήνες αργότερα, οι Metallica δημιούργησαν μία νέα ιστοσελίδα, όπου στην εισαγωγή υπήρχαν εικόνες από το συγκρότημα να παίζει κατά τις ηχογραφήσεις του νέου δίσκου. Στα τέλη της χρονιάς, ο Κερκ Χάμμετ ανακοίνωσε ότι η κυκλοφορία του άλμπουμ θα πραγματοποιούνταν στα τέλη του 2016 ή στις αρχές του 2017.

Στις 6 Φεβρουαρίου 2016, κατά την συναυλία The Night Before στο AT&T Park, τα μέλη του συγκροτήματος δήλωσαν ότι ο νέος δίσκος είναι σχεδόν έτοιμος, ενώ έναν μήνα αργότερα ο Ούλριχ δήλωσε ότι πιθανότατα η παραγωγή του άλμπουμ θα ολοκληρωνόταν μέσα στην άνοιξη. Την ίδια περίοδο, έγινε γνωστό ότι την παραγωγή του άλμπουμ ανέλαβε ο Γκρεγκ Φίντελμαν, ο οποίος ήταν μηχανικός ήχου στο *[[Death Magnetic]]*.

Τον Μάιο του ίδιου έτους, ο Ούλριχ σε συνέντευξη του στο Metal Forces δήλωσε ότι ο νέος δίσκος θα κυκλοφορούσε το καλοκαίρι του 2016. Τελικά, στις 18 Αυγούστου, ο Ούλριχ ανακοίνωσε ότι το άλμπουμ με τίτλο *Hardwired...to Self-Destruct* θα κυκλοφορήσει στις 18 Νοεμβρίου 2016 μέσω της Blackened Recordings και θα αποτελείται από δύο CD με έξι κομμάτια το καθ' ένα, ενώ η διάρκεια του θα φτάνει σχεδόν τα ογδόντα λεπτά.

## Τραγούδια
Όλα τα τραγούδια γραμμένα από τους Τζέιμς Χέτφιλντ και Λαρς Ούλριχ, εκτός από τα σημειωμένα.
### CD
**CD 1**

**CD 2**

### Βινύλιο

## Θέσεις τσαρτ
***Hardwired...to Self-Destruct*** *(άλμπουμ)*

***Επίσημη κυκλοφορία: [[18 Νοεμβρίου]] [[2016]]***

## Μουσικοί
* Τζέιμς Χέτφιλντ - ρυθμική κιθάρα, κύρια φωνητικά
* Κερκ Χάμμετ - κιθάρα
* Ρόμπερτ Τρουχίγιο - μπάσο
* Λαρς Ούλριχ - ντραμς

## Παραπομπές


## Πηγές
* Hardwired - Metallica 
* METALLICA To Release 'Hardwired…To Self-Destruct' Album In November - Blabbermouth
* Metallica New Album With Breakneck Song 'Hardwired' - Rolling Stone 

Κατηγορία:Άλμπουμ του 2016
Κατηγορία:Άλμπουμ των Metallica
Ρούπερτ Φρεντ

Ο **Ρούπερτ Φρεντ** (*Rupert William Anthony Friend*, 9 Οκτωβρίου 1981) είναι Άγγλος ηθοποιός και σκηνοθέτης.

Γεννήθηκε το 1981 στο Κέιμπριτζ και είναι απόφοιτος της Δραματικής Σχολής Douglas Webber του Λονδίνου. Το 2005 κέρδισε το βραβείο Satellite καλύτερου νέου ταλέντου για την ταινία *Mrs. Palfrey at the Claremont*. Για τον ρόλο του στη σειρά ''Homeland'' προτάθηκε για βραβείο Έμμυ Γκεστ Ρόλου σε Δραματική Σειρά.

## Φιλμογραφία
### Κινηματογράφος
*2004 The Libertine
*2005 Περηφάνια και προκατάληψη
*2005 Mrs. Palfrey at the Claremont
*2007 Η τελευταία λεγεώνα 
*2008 Το αγόρι πίσω από το συρματόπλεγμα
*2008 Τζολίν
*2009 Βασίλισσα Βικτωρία: Τα χρόνια της νιότης
*2009 Cheri
*2010 5 μέρες πολέμου
*2013 Γροθιές στους τοίχους
*2015 Hitman: Πράκτορας Νο. 47
*2017 Ο θάνατος του Στάλιν
*2021 Η γαλλική αποστολή
*2023 Asteroid City
*2024 Companion

### Τηλεόραση
*2012-2017 Homeland
*2022 Obi-Wan Kenobi

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βρετανοί σκηνοθέτες κινηματογράφου
UNII

Το **UNII** (**Unique Ingredient Identifier** (Μοναδικό αναγνωριστικό συστατικού)) είναι ένα μη ιδιοταγές,  ελεύθερο, μοναδικό, σαφές, μη  εννοιολογικό, αλφαριθμητικό αναγνωριστικό που συνδέεται με τη μοριακή δομή μιας ουσίας ή περιγραφικές πληροφορίες από το Σύστημα Καταχώρισης Ουσιών (Substance Registration System ή SRS) της Υπηρεσίας Τροφίμων και Φαρμάκων των ΗΠΑ (Food and Drug Administration ή FDA) και της Φαρμακοποιίας των ΗΠΑ (United States Pharmacopeia ή USP).

Το SRS χρησιμοποιείται για να δημιουργήσει μόνιμα, μοναδικά αναγνωριστικά για ουσίες σε ρυθμιζόμενα προϊόντα, όπως τα συστατικά σε φάρμακα και βιολογικά προϊόντα. Το SRS χρησιμοποιεί τη μοριακή δομή και περιγραφικές πληροφορίες για να καθορίσει μια ουσία και να δημιουργήσει το UNII. Τα κύρια μέσα καθορισμού μιας ουσίας είναι η μοριακή του δομή όπως αναπαριστάνεται σε ένα δισδιάστατο επίπεδο. Όταν η μοριακή δομή δεν είναι διαθέσιμη (π.χ., βότανα), το UNII καθορίζεται από περιγραφικές πληροφορίες.

Οι διαδικασίες και η διαχείριση του SRS παρέχεται από το συμβούλιο του SRS που περιλαμβάνει ειδικούς και από το FDA και το USP.

## Παραδείγματα

## Παραπομπές


## Εξωτερικοί σύνδεσμοι

* Substance Registration System - Unique Ingredient Identifier (UNII)

Κατηγορία:Φαρμακολογία